EkBass/fiwiki-20250220-pages-articles huggingface dataset:
Nagako

Nagako (; 6. maaliskuuta 1903 Tokio – 16. kesäkuuta 2000 Tokio) oli Japanin keisari Hirohiton vaimo vuosina 1924–1989 sekä Japanin keisarinna vuosina 1926–1989, miehensä kuolemaan asti. Nagako sai kuolemansa jälkeen uuden nimen keisarinna Kōjun ().Emperor Showa and Empress Kojun Nagako ja Hirohito olivat Japanin historian pitkäaikaisin keisaripari, sillä heidän avioliittonsa kesti lähes 65 vuotta. Parille syntyi seitsemän lasta. Nagako kuoli vuonna 2000. Hengitysvaikeuksien ja pudonneen verenpaineen vuoksi hän vaipui ensin koomaan.. Nagako kuului Japanin keisarillisen suvun Ōke-haaraan ja oli Japanin viimeinen ylhäistä sukua ollut keisarilliseen sukuun naitu keisarinna. == Kunnianosoituksia == === Japanilaiset === * Keisari Shōwan kruunajaismitali (1928) * Japanin keisarikunnan 2600-vuotisjuhlan mitali (1940) === Ulkomaalaiset === * Isabella Katolilaisen ritarikunta (Espanja, 1972) * Tongan kruunun ritarikunta (Tonga) ==Lähteet== == Aiheesta muualla == Luokka:Japanin keisarinnat Luokka:Vuonna 1903 syntyneet Luokka:Vuonna 2000 kuolleet
Sielunvaras

Sielunvaras () on vuonna 1916 valmistunut tanskalainen mykkäelokuva. Holger- Madsenin ohjaaman rikoselokuvan pääosaa esittää Gunnar Tolnæs. ==Juoni== Perintöjalokiviensä varastamista pelkäävä kreivi Coltenberg kutsuu kotiinsa salapoliisi Foxin. Pian käy ilmi, että tohtori Harmodi on hypnotisoinut kreivin tyttären Judithin varastamaan jalokivet. Poliisin saapuessa paikalle Harmodi ampuu itsensä ja Judith vapautuu lumouksesta. ==Näyttelijät== ==Tuotanto== Nordisk Films Kompagnin tuottama Sielunvaras on ohjaaja Holger- Madsenille tyypillinen synkkä tarina, jonka ansioihin kuuluvat taitava valaistus ja kuvan syvyyssommittelu. Sitä esitettiin Suomessa loppuvuodesta 1916. Tanskan ja Alankomaiden elokuvamuseoiden yhteistyönä restauroitu elokuva on nähtävissä Tanskan elokuvamuseon sivustolla. ==Lähteet== ==Aiheesta muualla== * Luokka:Tanskalaiset mykkäelokuvat Luokka:Rikoselokuvat Luokka:Tanskalaiset mustavalkoelokuvat Luokka:Vuoden 1916 elokuvat
Piipari

Piipari on sukunimi, joka on muun muassa seuraavilla suomalaisilla henkilöillä: *Eero Piipari (1931–2012), yritysjohtaja ja vuorineuvos *Petra Piipari (1973–2022), radiojuontaja, tuottaja ja ohjelmapäällikkö *Reetta Piipari (s. 1980), koripallovalmentaja ja entinen koripalloilija, Risto Piiparin tytär *Risto Piipari (s. 1947), koripallovalmentaja ja opettaja *Satu Piipari (s. 1983), laulaja ja rumpali.
Kunto Plus

Kunto Plus on Bonnier Publicationsin kustantama aikakauslehti. Lehti on erikoistunut hyvinvointiin ja terveyteen, ja sen kohderyhmänä ovat työssäkäyvät yli 30-vuotiaat naishenkilöt. == Lähteet == Luokka:Bonnier Luokka:Suomalaiset naistenlehdet Luokka:Suomalaiset liikuntalehdet
Köynnöstattaret

Köynnöstattaret eli kiertotattaret (Fallopia) on tatarkasvien (Polygonaceae) heimoon kuuluva kasvisuku. Sukuun luetaan kuuluvaksi noin 15 lajia sekä muutama lajiristeymä. Köynnöstattaret on aiemmin luokiteltu kuuluviksi suurempaan tatarsukuun, joka on sittemmin jaettu useaksi pienemmäksi tatarsuvuksi. Köynnöstattarien ohella omiksi suvuikseen on eroteltu niveltattaret eli pihatattaret (Polygonum), kosteikkotattaret eli ukontattaret (Persicaria), konnantattaret (Bistorta), röyhytattaret (Aconogonon), kurjentattaret (Koenigia) ja jättitattaret (Reynoutria). Köynnöstattaret ovat yksi- tai monivuotisia kasveja, joiden varsi on joko hento ja köynnösmäinen tai vankka ja pysty. Köynnöstatarten lehdet ovat ruodillisia ja muodoltaan kolmiomaisia tai herttamaisia sekä hertta- tai nuolityvisiä. Köynnöstatarten kukat ovat kaksineuvoisia sekä usein roikkuvia ja niissä on viisi valkoista, vihertävää tai punertavaa kehälehteä. Emit ovat kolmiluottisia. Köynnöstatarten hedelmä on kolmikulmainen ja musta pähkylä, joka on kehälehtien ympäröimä. Köynnöstattareihin kuuluvia lajeja ovat olleet Suomessa haitallisiksi vieraslajeiksi luokitellut sahalinintatar eli jättitatar (Fallopia sachalinensis) ja japanintatar (Fallopia japonica) sekä niiden lajiristeymä tarhatatar eli hörtsätatar (Fallopia × bohemica). Tosin nykyisin nämä kolme luokitellaan yleensä jättitatarten (Reynoutria) sukuun. == Lajeja ja lajiristeymiä == * Fallopia aubertii – vallitatar * Fallopia baldschuanica – muuritatar * Fallopia convolvulus – kiertotatar * Fallopia dumetorum – pensaikkotatar * Fallopia multiflora – kiinantatar (syn. Reynoutria multiflora) Nykyisin jättitattareihin (Reynoutria) luokitellut lajit: * Reynoutria × bohemica, syn. Fallopia × bohemica – tarhatatar eli hörtsätatar * Reynoutria compacta, syn. R. japonica var. compacta, Fallopia japonica var. compacta – neidontatar * Reynoutria japonica, syn. Fallopia japonica – japanintatar * Reynoutria sachalinensis, syn. Fallopia sachalinensis – sahalinintatar eli jättitatar == Lähteet == == Aiheesta muualla == * Suomen Lajitietokeskus: Köynnöstattaret – Fallopia *
Holger-Madsen

Holger-Madsen (vuoteen 1911 saakka Holger Madsen, 11. huhtikuuta 1878 Kööpenhamina – 30. marraskuuta 1943 Kööpenhamina) oli tanskalainen elokuvaohjaaja ja näyttelijä. Kellosepän perheeseen syntynyt Holger-Madsen aloitti teatteriuransa Rønnessä vuonna 1896. Hän työskenteli vuoteen 1912 saakka Kööpenhaminan Casino-teatterissa ja vuosina 1912–1914 Dagmar- teatterissa. Holger-Madsenin elokuvaura alkoi näyttelijänä vuonna 1907. Hänen ensimmäinen ohjaustyönsä oli Kun en Tigger vuonna 1912. Vuosina 1913–1920 Holger-Madsen työskenteli Nordisk Films Kompagnilla, jolle hän ohjasi noin 80 elokuvaa. Niistä tunnetuimpia ovat Opiumsdrømmen (1914), Evangeliemandens Liv (1915), Ned med Vaabnene! (1915), Pax æterna (1917) ja Avaruuslaiva (Himmelskibet, 1918). Ohjaaja tuli tunnetuksi tyyliniekkana, jonka elokuville oli ominaista taidokas valaistus ja kuvan sommittelu syvyyssuunnassa. Vuodesta 1920 lähtien Holger-Madsen työskenteli Saksassa, jossa hän ohjasi lähes 15 elokuvaa. Oltuaan välillä teatterinäyttelijänä ja -ohjaajana Tanskassa hän palasi kotimaahansa lopullisesti vuonna 1930. Holger-Madsenin viimeinen elokuva oli Sol over Danmark vuonna 1936. Vuodesta 1937 lähtien hän toimi elokuvateatterin johtajana. ==Elokuvia== * Sielunvaras, 1916 ==Lähteet== ==Aiheesta muualla== * Elonet: Holger-Madsen * Internet Movie Database: Holger-Madsen Luokka:Tanskalaiset elokuvaohjaajat Luokka:Tanskalaiset näyttelijät Luokka:Vuonna 1878 syntyneet Luokka:Vuonna 1943 kuolleet
Sukupuolihormoni

Sukupuolihormoni on sukupuolitoimintoihin vaikuttava steroidi. Sukupuolihormonien tuotanto käynnistyy murrosiässä ja niitä erittyy erityisesti sukupuolirauhasista, joista miehellä keskeisiä ovat kivekset ja naisella munasarjat. Sukupuolihormoneja ovat miesten androgeenit eli mieshormonit ja naisten estrogeenit eli naishormonit. Näiden kahden ryhmän lisäksi naisilla tavataan keltarauhashormoneja eli gestageeneja. Ihmisen aivojen aivolisäkkeen erittämät hormonit stimuloivat sukupuolirauhasia tuottamaan sukupuolihormoneitahttp://www.yourhormones.info/glands/pituitary- gland/. Tärkein androgeeni on testosteroni ja tärkein estrogeeni estradioli. Keltarauhashormoneista tärkein on progesteroni. Sukupuolihormonit säätelevät miehen ja naisen sukupuolitunnusmerkkien kehittymistä ja seksuaalitoimintoja. Sukupuolihormonit syntyvät kolesterolista monimutkaisten kemiallisten reaktioiden seurauksena. Sukupuolihormoneilla ei ole riittävästä tuotannosta ja riittävistä pitoisuuksista huolimatta vaikutusta elleivät ne kykene vaikuttamaan niille tarkoitettuihin reseptoreihin. Androgeeneille on androgeenireseptoreita ja estrogeeneille estrogeenireseptoreita. Aivolisäkkeen vajaatoiminta aiheuttaa sukupuolihormonien tuotannon häiriintymistähttps://www.terveyskirjasto.fi/terveyskirjasto/tk.koti?p_artikkeli=dlk00996. Sukupuolihormonien häiriöt ovat lisääntymishäiriöiden syitä. Pienten pitoisuuksien vuoksi testosteronin ja estradiolin mittaamiset ovat vaikeita.https://www.hyvaterveys.fi/artikkeli/terveys/hormonitason_hairiot Adolf Butenandt sai Nobelin kemianpalkinnon vuonna 1939 työstään sukupuolihormonien tutkimisessa. ==Sukupuolihormonien jaottelu== *Androgeenit eli mieshormonit **Testosteroni **Dihydrotestosteroni **Androstenedioli **Androstenedioni **Dehydroepiandrosteroni (DHEA) *Estrogeenit eli naishormonit **Estradioli **Estetroli **Estrioli **Estroni *Keltarauhashormonit eli gestageenit **Progesteroni ==Katso myös== *Gonadokortikoidi ==Lähteet== Luokka:Endokrinologia
Mainichi Shimbun

Mainichi Shimbun (, "Päivän uutiset") on levikiltään kolmanneksi suurin Japanin "kolmesta suuresta" sanomalehdistä. Sen julkaisee aamu- ja iltapäiväpainoksen Tokiossa, Osakassa ja kolmessa muussa Japanin aluekeskuksessa. Tämä japanilainen lehti sai alkunsa lehden oman tulkinnan mukaan 21. helmikuuta 1872, jolloin tokiolainen Tokyo Nichinichi Shimbun -lehden ensimmäinen numero ilmestyi. Toisen näkemyksen mukaan taustalla oli Rikken Seitōn vuonna 1882 julkaisema puoluelehti Nihon Rikken Seitō shimbun.Lehti päätyi vuonna 1903 teollisuusmies Motoyama Hikoichin hallintaan. Vuodesta 1911 lehteä on julkaistu nimellä Mainichi Shimbun. Tyyliltään uudistusmielinen sanomalehti vetoaa erityisesti Japanin laajaan keskiluokkaiseen lukijakuntaan. Lehden levikki oli 1970-luvulta lähtien viiden miljoonan suuruusluokassa. Nyttemmin, painetun japanilaisen sanomalehdistön levikin yleisesti laskiessa, myös levikki oli laskenut 3,055 miljoonaan (elokuu 2016).Kommentti: Lähteestä ei käy ilmi, onko tämä vain aamupainoksen levikki, vai päivän molempien painosten yhteislevikki. Mainichi Shimbunia luonnehditaan yleisesti kansallisesti ja kansainvälisesti toiseksi arvostetuimmaksi Japanin kolmesta suurimmasta sanomalehdestä Asahi Shimbun -lehden jälkeen. Lehtikonsernin palveluksessa on noin 3 200 henkeä (toisen lähteen mukaan yli 6 000 henkeä). Lehti julkaisee moniin länsimaalaisiin sanomalehtiin verrattuna varsin runsaasti kansainvälisiä uutisia. Kuva:Palaceside building.jpg|Lehden Tokion pääkonttorin rakennus (2006). Kuva:Newsroom at Mainichi newspaper.jpg|Toimituksen tiloja (2006). Kuva:Mainichi Shimbun Osaka headquarters in 201909 001.jpg|Osakan toimipiste. ==Lähteet== == Aiheesta muualla == * The Mainachi (mainichi.jp) Luokka:Japanilaiset sanomalehdet
Kari Salminen (professori)

Kari Salminen (22. syyskuuta 1937 Helsinki – 1. heinäkuuta 2016 Juva) oli elintarvikekemian professori ja Valion tutkimusjohtaja.Kari Salmisen muistokirjoitus, Helsingin Sanomat 9.8.2016Professori Kari Salminen in memoriam, Christer Sundqvist, turpaduunari.fi 20.7.2016 Salminen valmistui Helsingin yliopistosta vuonna 1964 pääaineenaan kemia. Sen jälkeen hän suoritti ravitsemustieteen (ent. ravintokemia) maisterin tutkinnon (ent. kandidaatin tutkinto) vuonna 1968 ja tohtorin tutkinnon vuonna 1970. Salminen aloitti tutkijan uransa jo vuonna 1963 Helsingin yliopiston ravintokemian laitoksen assistenttina ja tutkijana. Valion tutkimusjohtaja hänestä tuli 1985. Valiolla ollessaan Salminen oli kehittämässä voin ja rypsiöljyn seosta, joka tunnettiin sitten Voimariinina ja myöhemmin Oivariinina. Hän johti myös Lactobacillus GG- maitohappobakteerin tutkimusta, jonka tuloksena syntyivät Valion Gefilus-tuotteet. Salminen jäi tutkimusjohtajan toimesta eläkkeelle vuonna 1998, mutta toimi sen jälkeen vielä Helsingin yliopiston elintarvikekemian dosenttina, useiden yritysten tieteellisenä neuvonantajana sekä vuoden ajan Turun yliopiston elintarvikekemian professorina. Professorin arvonimi hänelle myönnettiin jo vuonna vuonna 1992, ja Suomen Leijonan komentajamerkki vuonna 1999. Salminen kiinnitti jo 1990-luvun alussa huomiota margariinien valmistuksen yhteydessä syntyvien transrasvahappojen terveyshaittoihin. Hän suositteli nauttimaan kasvirasvat juoksevina eikä katalyyttisesti kovetettuina ja toi esille maitorasvan positiiviset terveysvaikutukset. Salminen kuoli tapaturmaisesti kesäasunnollaan isokokoisen ruohonleikkurin kaaduttua hänen päälleen. ==Lähteet== Luokka:Suomalaiset kemistit Luokka:Suomalaiset professorin arvonimen saaneet Luokka:Vuonna 1937 syntyneet Luokka:Vuonna 2016 kuolleet
Willgodt Odhner

thumb|Vuosina 1955–1967 valmistettu Odhner 200 Tukholman Tekniska museetissä. Willgodt Theophil Odhner (10. elokuuta 1845 Dalby, Värmlannin lääni – 2. syyskuuta 1905 Pietari) oli ruotsalainen insinööri ja tehtailija. Hänet tunnetaan aritmometriksi tai leikillisesti snurraksi ( = hyrrä, rulla) kutsutun varhaisen laskukoneen, mekaanisen nelilaskimen keksijänä. Odhner jätti insinööriopintonsa Kuninkaallisessa teknillisessä korkeakoulussa kesken ja muutti 23-vuotiaana Venäjän Pietariin parempia ansiomahdollisuuksia etsimään. Siellä hän pääsi töihin Alfred Nobelin isonveljen Ludvig Nobelin konepajayritykseen, mutta alkoi vapaa-aikanaan kehitellä omia ideoitaan. Vuonna 1871 hän sai korjattavakseen ranskalaisen Charles Xavier Thomas’n monimutkaisen laskukoneen ja alkoi miettiä, miten siitä saisi yksinkertaisemman käyttää ja pienemmän kooltaan. Hän sai ensimmäisen prototyyppinsä kokoon vuonna 1874 ja sitä seuraavalle versiolle patentin 1878 Saksassa ja seuraavana vuonna Ruotsissa. Aivan samoihin aikoihin keksittiin kaksi muuta tulevan toimistoelämän keskeistä välinettä, lankapuhelin ja kirjoituskone, ja kaikki kolme olivat käytössä 1900-luvun loppupuolelle saakka. Odhner kehitteli kannettavaa ”Arithmometeriään” vielä toistakymmentä vuotta ennen kuin se otettiin tuotantoon vuonna 1890 ja perustettiin yritys Original-Odhner AB. Valmistuslisenssejä annettiin muillekin, ja patenttisuojan päätyttyä 1907 valmistajia tuli yhä lisää. Laite oli kooltaan vain 18×13×13 senttimetriä. Venäjän vuoden 1917 vallankumouksen jälkeen vuonna 1905 kuolleen Odhnerin työn jatkajat siirsivät valmistuksen Pietarista Ruotsiin, jossa Original-Odhner fuusioitui vuonna 1942 Åtvidabergin kanssa ja muodostui Facit AB. ==Lähteet== ==Aiheesta muualla== *Willgodt Odhner Tekniska museetin sivustolla *professori Timo Leipälän laaja artikkeli Odhnerista, osa 1 ja osa 2 *Original-Odhner-laskimen käyttöä YouTubessa Luokka:Ruotsalaiset keksijät Luokka:Ruotsalaiset insinöörit Luokka:Ruotsalaiset yrittäjät Luokka:Vuonna 1845 syntyneet Luokka:Vuonna 1905 kuolleet
Shawn Colvin

Shawn Colvin (s. 10. tammikuuta 1956 Vermillion, Etelä-Dakota. All Music. Viitattu 5.3.2018) on yhdysvaltalainen laulaja ja lauluntekijä, joka tunnetaan 1997 julkaistusta singlestä "Sunny Came Home". == Henkilökohtainen elämä == Colvin syntyi Vermillionissa Etelä-Dakotassa ja vietti nuoruutensa Londonissa Ontariossa ja Carbondalessa Illinoisissa. Colvin oppi soittamaan kitaraa 10-vuotiaana. Colvin on ollut naimisissa kahdesti: Ensin Simon Tassanon kanssa vuonna 1993, josta erosi kaksi vuotta myöhemmin. Vuonna 1997 hän avioitui valokuvaaja Mario Erwinin kanssa, josta erosi 2002. Hänellä on vuonna 1998 syntynyt tytär. == Ura == Colvin muutti Austiniin Texasiin ja liittyi yhtyeeseen nimeltä Dixie Diesels. Vuonna 1983 hän muutti New Yorkiin ja liittyi Buddy Millerin yhtyeeseen. Vuonna 1987 tuottaja Steve Addabbo palkkasi hänet taustalaulajaksi Suzanne Vegan lauluun "Luka" . Tämän johdosta Colvin sai levytyssopimuksen Columbia Recordsin kanssa ja julkaisi debyyttialbuminsa Steady On yhteistyössä tuottajakumppanin John Leventhalin kanssa vuonna 1989. Levy voitti Grammyn parhaasta nykyaikaisesta folk-albumista. Toinen albumi Fat City julkaistiin vuonna 1992 ja sai Grammy-ehdokkuuden parhaasta nykyfolk- albumista. Laulu "I Do not Know Why" oli Grammy-ehdokkaana parhaasta naislaulajan popesityksestä. Vuonna 1996 Colvin julkaisi albumin A Few Small Repairs ja vuonna 1997 menestyssinglen "Sunny Came Home", joka voitti vuoden laulun ja vuoden levytyksen Grammyn vuonna 1998. A Few Small Repairs -albumi myi platinaa. Colvin on esiintynyt useiden elokuvien soundtrackeillä mm. Serendipity (Sattumalta) elokuvassa hän esittää kappaleen "When You Know". Kesäkuussa 2016 ilmestyi Colvinin ja Steve Earlen yhteisalbumi Colvin & Earle. == Lähteet == == Aiheesta muualla == Luokka:Yhdysvaltalaiset laulaja- lauluntekijät Luokka:Vuonna 1956 syntyneet Luokka:Elävät henkilöt
Gunnar Tolnæs

Gunnar Tolnæs (7. joulukuuta 1879 Oslo – 9. marraskuuta 1940 Oslo) oli norjalainen näyttelijä. Opettajan perheeseen syntynyt Tolnæs aloitti teatteriuransa Fahlstrømin teatterissa vuonna 1906 ja näytteli sen jälkeen muun muassa Oslon Kansallisteatterissa vuosina 1908–1916. Hän aloitti elokuvauransa Ruotsissa vuonna 1914 ja työskenteli vuodesta 1915 lähtien Nordisk Filmillä Tanskassa, jossa hänestä tuli yksi maan suurimmista elokuvatähdistä. Tolnæsin suurin yleisömenestys oli maharadžan osa Robert Dinesenin Maharadjahens yndlingshustrussa (1917) ja sen useissa jatko-osissa. Hän esitti pääosaa myös Holger-Madsenin Avaruuslaivassa (Himmelskibet, 1918). 1920-luvulla Tolnæs työskenteli Saksassa ja vuosina 1929–1939 Oslon Uudessa teatterissa. ==Elokuvia== * Sielunvaras, 1916 ==Lähteet== ==Aiheesta muualla== * Internet Movie Database: Gunnar Tolnæs Luokka:Norjalaiset näyttelijät Luokka:Vuonna 1879 syntyneet Luokka:Vuonna 1940 kuolleet
Konnanvihvilä

Konnanvihvilä (Juncus bufonius) on kosteiden paikkojen matala kasvi. Konnanvihvilän varsi on haarova, liereät lehdet harvassa. Se kukkii kesäkuusta elokuuhun, kukkavarsi on pitkä ja kukat sijaitsevat siinä yksitellen. Suojuslehdet ovat vihreät tai punertavat, ja kolme sisintä ovat paljon pidemmät kuin muut. Niiden keskellä on kuusi hedettä, joiden pituus on noin kaksi kertaa suojuslehtien pituus. Hedelmä on vaaleanruskea. Konnanvihvilää tavataan luonnonvaraisena Euroopassa, Afrikassa, Venäjällä, Kaakkois-Aasiassa, Australiassa ja Amerikassa. Se kasvaa kosteissa ympäristöissä, sisävesien rannoilla ja riisipelloilla. Se on yleinen Etelä- ja Keski-Suomessa, harvinaisempi maan pohjoisosissa. Suomessa konnanvihvilää on aiemmin pidetty kokonaan muinaistulokkaana, mutta nykyisen tulkinnan mukaan laji on ainakin osittain alkuperäinen. == Lähteet == == Aiheesta muualla == * ITIS: Juncus bufonius * United States Department of Agriculture (USDA): Juncus bufonius * Flora of China: Juncus bufonius Luokka:Vihvilät
HT Media

HT Media on vuonna 1924 perustettu intialainen lehtitalo, joka yhdessä tytäryhtiöittensä kanssa kustantaa ja julkaisee sanoma- ja aikakauslehtiä Intiassa. Yrityksen osake on noteerattu Intian molemmissa pääpörsseissä (BSE ja NSE). Yrityksen toiminta on jaettu kolmeen toimialaan: Sanoma- ja aikakauslehtien painaminen ja julkaisu, Radiolähetykset ja viihde sekä Digitaalinen liiketoiminta. Yhtiön julkaisuihin kuuluvat Hindustan Times (eräs maailman laajalevikkisimpiä englanninkielisiä sanomalehtiä, 7-12/2016 Intian 14. laajalevikkisin sanomalehti), Hindustan (hindinkielinen sanomalehti, 7-12/2016 Intian 5. laajalevikkisin sanomalehti), Mint (talouspainotteinen sanomalehti), Nandan (kuukausittain ilmestyvä lasten aikakauslehti) ja Kadambini (kuukausittain ilmestyvä naistenlehti). Yhtymän radiokanavabrändejä Intiassa ovat Fever 104 ja Radio Nasha 107.2. Mediayhtymän verkkosivuja ovat hindustantimes.com (uutissivusto), livemint.com (talousuutissivusto), shine.com (työpaikkaportaali), desimartini.com (elokuva-arvostelu ja -pisteytys) ja HTCampus.com (opiskelijoille tarkoitettu opintosivusto). ==Lähteet== ==Aiheesta muualla== * Hindustan Times (hindustantimes.com) * Live Mint (livemint.com) Luokka:Intialaiset pörssiyhtiöt Luokka:Lehtitalot
Hjalmar Davidsen

Hjalmar Davidsen (2. helmikuuta 1879 Kööpenhamina – 7. helmikuuta 1958) oli tanskalainen elokuvaohjaaja. Varakkaan liikemiehen perheeseen syntynyt Davidsen sai kaupallisen koulutuksen ja valmistautui jatkamaan perheen yritystoimintaa. Oleskellessaan ulkomailla hän kiinnostui elokuvasta ja osti vuonna 1908 Østergaden Kosmorama-teatterin. Vuonna 1910 hän tuotti Asta Nielsenin esikoiselokuvan Kuilu, joka oli suuri kaupallinen menestys. Vuosina 1913–1917 Davidsen työskenteli Nordisk Filmillä, jolle hän ohjasi noin 50 elokuvaa. Niistä menestyksekkäin oli Gunnar Tolnæsin tähdittämä Pjerrot vuonna 1917. Davidsenin viimeinen ohjaustyö oli Skomagerprinsen vuonna 1920. Sen jälkeen hän jatkoi työtään elokuvateatterin omistajana. ==Elokuvia== * Kuilu, 1910 (tuottaja) * Paholaisen liittolainen eli Pikajunan salaisuus, 1914 (ohjaaja) ==Lähteet== ==Aiheesta muualla== * Internet Movie Database: Hjalmar Davidsen Luokka:Tanskalaiset elokuvaohjaajat Luokka:Vuonna 1879 syntyneet Luokka:Vuonna 1958 kuolleet
Lääketieteellinen Aikakauskirja Duodecim

Lääketieteellinen Aikakauskirja Duodecim on lääketieteellinen julkaisusarja, jota julkaisee ja kustantaa Suomalainen Lääkäriseura Duodecim. Sen ensimmäinen numero ilmestyi vuonna 1885. Lehden pääasiallisena tehtävänä on lääkäreiden ja lääketieteen opiskelijoiden tieteellinen ja ammatillinen täydennyskoulutus. Lehti ilmestyy 24 kertaa vuodessa. Lehden artikkelit ovat ensimmäisestä numerosta alkaen luettavissa verkossa. Aikakauslehden tieteellisten artikkelien hyväksymisessä sovelletaan vertaisarviointia. Lehden päätoimittaja on Jaana Suvisaari. == Lähteet == Luokka:Suomalainen Lääkäriseura Duodecim Luokka:Suomalaiset ammattilehdet Luokka:Suomalaiset tiedelehdet Luokka:Lääketiede
Brasilian Open

Brasilian Open on Brasiliassa vuosittain käytävä Kyokushinin karateturnaus. Se järjestettiin ensimmäistä kertaa 1987.Brazilian Open kyokushinresults.com Viitattu 22.9.2017 Brasilian mestaruudesta käytiin edeltävässä Brasilian kansallisessa turnauksessa vuodesta 1976 lähtien. Turnaus käydään avoimessa painoluokassa eli ilman painorajaa. ==Tulokset== Vuosi Kultaa Hopeaa Pronssia 1987 Jemusu Kitamura Elimar A. Oliveira Aderino da Silva 1988 Luiz Feitosa Tadeu Silva Angel Rivas 1989 Aderino da Silva Tadeu Silva Francisco Feitosa 1990 Francisco Filho Luiz Feitosa Aderino Silva 1991 Francisco Feitosa Tsutomu Morimoto Toshio Kaneko 1992 Francisco Filho Tsutomu Morimoto Ronan Ramos 1993 Francisco Filho Walter Schnaulbelt Luiz Feitosa 1994 Francisco Filho Glaube Feitosa Luiz Feitosa 1995 Francisco Filho Glaube Feitosa Futoshi Iimori 1996 Glaube Feitosa Luciano Basile Zander Sasaki 1997 Glaube Feitosa Marcos Furlan Sergio Costa 1998 Zander Sasaki Eric Nagamori Rosimar de Oliveira 1999 Diogo Silva José Cornélio Renato Orlandi 2000 Anderson Fabiano Silva Sergio Da Costa Leonardo Tavares 2001 Ulisses Isobe Ewerton Teixeira Ricardo Lechner 2002 Sergio Da Costa Wender Silva Diogo Silva 2003 Ei järjestetty 2004 Claive Cordeiro Ricardo Prada Rogério Oliveira 2005 Eduardo Tanaka André L. A. Silva Roberto E. Mello 2006 Rogério Oliveira Leonardo Tavares Julio Nascimento 2007 Rogério Oliveira Claudionor Vasconcelos Roberto Mello 2008 Diogo Silva Anderson Silva Eder Gama 2009 Anderson Rosa Eder Gama Paulo Rocha 2010 Diogo Silva Ricardo Nunes Rafael Dantas 2011 Renan Santos Ricardo Lechner Denson Tomaz 2012 Ricardo S. Nunes Fabiano A. Dutra Santin Renan Santos 2013 Diogo Silva João Paulo Andrei Silveira 2014 Eder Gama Diogo Silva Fabiano Silva 2015 Renan Santos Alex Ascenço Luiggi Candido 2016 Paulo Zuleta Renan Santos Airton Martinicorena 2017 Daniel Pereira Eder Gama Jefferson Rodrigues 2018 Eder Gama Alan Menezes Jorge de Carvalho 2019 2020 Ei järjestetty koronaviruspandemian vuoksi. 2021 Eder Gama Jorge de Carvalho Alan Menezes 2022 Diogo Silva Alan Menezes Eduardo Fanfa 2023 ==Mitalitaulukko== 1 31 31 32 94 2 1 0 0 1 3 0 1 0 1 ==Menestyneimmät ottelijat== Ottelija Määrä Mestaruus vuodet Francisco Filho 5 1990, 1992, 1993, 1994, 1995 Diogo Silva 5 1999, 2008, 2010, 2013, 2022 Eder Gama 3 2014, 2018, 2021 Glaube Feitosa 2 1996, 1997 Rogério Oliveira 2 2006, 2007 Renan Santos 2 2011, 2015 ==Lähteet== Luokka:Karatekilpailut Luokka:Kyokushin Luokka:Brasilian urheilutapahtumat
SQS

SQS on Suomen Queer-tutkimuksen Seuran toimittama aikakauslehti, joka julkaisee queer-tutkimuksen alaan liittyvää monitieteistä tutkimusta. Lehden mukaan queer-tutkimuksen tavoitteena on tehdä näkyväksi ja kyseenalaistaa erilaisia identiteettikategorioita, kuten sukupuolta, seksuaalisuutta, rotua, kansallisuutta ja luokkaa. Tutkimukseen lukeutuu esimerkiksi ei-normatiivisten seksuaalisuuksien ja Sukupuolentutkimus ja kriittinen heteronormatiivisuuden tarkastelu. Lehti on ilmestynyt vuodesta 2006 alkaen ja nykyään 1-2 kertaa vuodessa verkossa open access -julkaisuna. Aikakauslehden tieteellisten artikkelien hyväksymisessä sovelletaan vertaisarviointia. == Päätoimittajat == Vuonna 2017 lehden päätoimittajina olivat Tiia Sudenkaarne ja Lottamari Kähkönen. == Lähteet == Luokka:Suomalaiset ammattilehdet Luokka:Suomalaiset tiedelehdet Luokka:Sukupuolentutkimus
Mestis-pokaali

Mestis-pokaali on jääkiekon Mestiksen kiertopalkinto, jonka saa pudotuspelien voittajajoukkue eli Mestiksen mestari. Mestis-pokaali on alun perin ollut käytössä jo jääkiekon I-divisioonassa, jonka Suomen jääkiekkoliiton mestaruussarja eli Mestis korvasi vuonna 2000. Pokaalin laattoihin merkitään mestarijoukkueen nimi, vuosiluku ja myös pelaajat. == Mestis-pokaalin saajat == *2001 Jukurit *2002 Jukurit *2003 Jukurit *2004 KalPa *2005 KalPa *2006 Jukurit *2007 Hokki *2008 TuTo *2009 Sport *2010 Jokipojat *2011 Sport *2012 Sport *2013 Jukurit *2014 KooKoo *2015 Jukurit *2016 Jukurit *2017 SaPKo *2018 KeuPa HT *2019 Ketterä *2020 Ketterä *2021 Ketterä *2022 Ketterä *2023 K-Espoo *2024 Iisalmen Peli-Karhut Luokka:Mestispalkinnot
Dainik Jagran

Dainik Jagran (; dainik= 'päivittäinen', jagran= 'kasvu') on Intiassa päivittäin julkaistava hindinkielinen sanomalehti. Se luokiteltiin heinä- joulukuun 2016 levikkitutkimuksessa Intian laajalevikkisimmäksi sanomalehdeksi. Lehden päivittäinen levikki oli tuolloin keskimäärin 3,921 miljoonaa. Lehden perusti vuonna 1942 Shri Puran Chandra Gupta. Lehteä kustantaa intialainen pörssiyhtiö Jagran Prakashan Limited ja lehden kotipaikka on Kanpur. Dainik Jagranista julkaistaan kaikkiaan 37 erilaista painosta ja niillä lehti leviää 11 Intian osavaltioon. Lukijatutkimusten mukaan Dainik Jagran on Intian luetuin päivittäin ilmestyvä sanomalehti. Maailman sanomalehtiliiton (World Association of Newspapers, WAN) mukaan Dainik Jagran olisi maailman luetuin päivittäin ilmestyvä lehti. Esimerkiksi vuoden 2014 intialaisissa lukijatutkimuksissa Dainik Jagranin lukijoiden määräksi arvioitiin 16,6 miljoonaa. Päinvastoin kuin länsimaissa, Intiassa useimpien sanomalehtien levikki ja lukijakunnan määrä on ollut merkittävässä kasvussa 2000-luvulla. Printtilehdet ovat mediatutkimusten mukaan Intiassa television jälkeen seuratuin tiedotusvälineiden muoto. ==Lähteet== ==Aiheesta muualla== *Dainik Jagran (hindiksi) (jagran.com) Luokka:Intialaiset sanomalehdet
Aspön piiri

Aspön piiri voi tarkoittaa seuraavia Ruotsin piirejä: * Aspön piiri (Blekinge), piiri Karlskronan kunnassa * Aspön piiri (Södermanland), piiri Strängnäsin kunnassa Luokka:Ruotsin piirien täsmennyssivut
Bergan piiri

Bergan piiri voi tarkoittaa seuraavia Ruotsin piirejä: * Bergan piiri (Itä- Götanmaa), piiri Linköpingin kunnassa * Bergan piiri (Länsi-Götanmaa), piiri Mariestadin kunnassa * Bergan piiri (Småland), piiri Ljungbyn kunnassa Luokka:Ruotsin piirien täsmennyssivut
Öja (täsmennyssivu)

Öja voi tarkoittaa seuraavia asioita: * Öja, entinen Suomen kunta * Öjan piiri, usean Ruotsin piirin nimi: ** Öjan piiri (Gotlanti), piiri Gotlannin kunnassa ** Öjan piiri (Skåne), piiri Ystadin kunnassa ** Öjan piiri (Småland), piiri Växjön kunnassa ** Öjan piiri (Södermanland), piiri Eskilstunan kunnassa * Öja, Ruotsin saari jolla sijaitsee Landsortin majakka ==Katso myös== * Öjaby, kaupunginosa Växjössä Ruotsissa ** Öjabyn piiri, piiri Växjön kunnassa * Öjebyn, asuinalue ja kaupunginosa Piitimessä Ruotsissa
Öjan piiri

Öjan piiri voi tarkoittaa seuraavia Ruotsin piirejä: * Öjan piiri (Gotlanti), piiri Gotlannin kunnassa * Öjan piiri (Skåne), piiri Ystadin kunnassa * Öjan piiri (Småland), piiri Växjön kunnassa * Öjan piiri (Södermanland), piiri Eskilstunan kunnassa ==Katso myös== * Öjabyn piiri, piiri Växjön kunnassa Luokka:Ruotsin piirien täsmennyssivut
Aker

Aker voi tarkoittaa seuraavia: ==Jumala== * Aker, muinaisessa Egyptissä palvottu jumala ==Norjassa== * Aker, Osloon liitetty entinen kunta Norjassa * Vestre Aker, Oslon kaupunginosa * Nordre Aker, Oslon kaupunginosa * Aker Brygge, asuinalue Oslon keskustassa * Akerselva, joki Oslossa * Akershusin linna, linna Oslossa * Akershusin lääni, Norjan lääni * Aker Stadion, jalkapallostadion Moldessa * Aker Solutions, norjalainen insinööri- ja rakennuspalvelu- sekä teknologiayritys * Aker, norjalainen holding- ja pörssiyhtiö ==Suomessa== * Aker Finnyards ja Aker Yards, Meyer Turku -telakkayhtiön aiempia nimiä
Katsuhito Gorai

Katsuhito Gorai (s. 1. syyskuuta 1960 Tokio) on japanilainen karateka. Hän on International Karate Organizationin komitean jäsen, sekä hallinnoi Yhdysvaltain Kyokushin-karatea ja on pääohjaajana New Yorkissa. ==Ura== Gorai aloitti Kyokushinin harjoittelun nuorena ja osallistui myös turnauksiin saavuttamatta isompaa menestystä. Hän oli muun muassa mukana vuoden 1989 Japanin mestaruuskilpailuissa. Koska Gorai oli opiskellut liikehallintoa Fordhamin yliopistossa BronxissaГорай Кацухито (Katsuhito Gorai) kyokushinkarate.com.ua 22.7.2012 Viitattu 23.9.2017 Masutatsu Ōyama oli ennen kuolemaansa ehtinyt antaa hänelle tehtäväkseen kehittää Kyokushinin toimintaa Yhdysvalloissa. Gorai keskittyi kilpailemisen sijaan opettamiseen sekä erilaisiin leiri- ja kilpailujärjestelyihin. Hän muun muassa perusti ensimmäisen dojonsa Manhattanille ja sittemmin ensimmäiset All American Openit 1996 ja myöhemmin 2005 painoluokalliset Yhdysvaltain-mestaruuskilpailut.KKNY Instructors kyokushinkarate.com Viitattu 23.9.2017 ==Yksityiselämä== Gorai on ollut naimisissa vuodesta 1994 lähtien yhdysvaltalaisen Elizabeth Powellin kanssa, joka työskentelee myös New Yorkissa Kyokushin-ohjaajana. Powellilla on 5. danin arvo, jonka hän sai 2011. Ylennyksen myötä hänestä tuli ensimmäinen nainen Kyokushinissa, joka on omaa 5. danin vyöarvon. ==Lähteet== Luokka:Japanilaiset karatekat Luokka:Kyokushinin harjoittajat Luokka:Vuonna 1960 syntyneet Luokka:Elävät henkilöt
Stefano Casiraghi

Stefano Casiraghi (8. syyskuuta 1960 Como, Italia – 3. lokakuuta 1990 Monte Carlo, Monaco) oli italialainen julkisuuden henkilö ja liikemies. Hän oli Giancarlo Casiraghin ja Fernanda Biffin poika, ja Monacon prinsessa Caroline Louise Marguiriten toinen aviomies. Casiraghi työskenteli perheyrityksessä ja kiinteistöalalla. Hän harrasti kilpaveneilyä ja sai surmansa veneiden nopeuskilpailussa sattuneessa onnettomuudessa. Casiraghi ja prinsessa Caroline avioituivat 29. joulukuuta 1983 ja heillä oli kolme yhteistä lasta. Casiraghi haudattiin Monacoon, Chapelle de la Paixiin kolme päivää onnettomuuden jälkeen. == Lähteet == Luokka:Italialaiset liikemiehet Luokka:Monacolaiset henkilöt Luokka:Moottoriurheilussa surmansa saaneet kuljettajat Luokka:Vuonna 1960 syntyneet Luokka:Vuonna 1990 kuolleet
Dainik Bhaskar

Dainik Bhaskar () on Intiassa päivittäin julkaistava hindinkielinen sanomalehti. Se luokiteltiin heinä-joulukuun 2016 levikkitutkimuksessa Intian toiseksi laajalevikkisimmäksi sanomalehdeksi keskimäärin 3,813 miljoonan numeron päivittäisellä levikillään, vaikka vielä alkuvuodesta 2016 Dainik Bhaskar oli Intian laajalevikkisin lehti. Lehdestä julkaistaan 43 eri painosta yhteensä 11 Intian osavaltiossa. Lehteä julkaisee intialainen pörssiyritys D. B. Corp Ltd. (Dainik Bhaskar Group), joka toteaa olevansa Intian suurin sanomalehtiryhmä. Lehtikustantaja toteaa sivustollaan Dainik Bhaskarin olevan Maailman sanomalehtien ja uutiskustantajien liiton vuoden 2016 yhteenvedon (WAN-IFRA 2016) mukaan maailman 4. laajalevikkisin sanomalehti 3,818 miljoonan numeron levikillään (tiedot viittaavat vuoden 2015 tilanteeseen). Vuoden 2014 intialaisissa lukijatutkimuksissa Dainik Bhaskarin lukijamääräksi arvioitiin 13,8 miljoonaa. Päinvastoin kuin länsimaissa, Intiassa sanomalehtien levikki ja lukijakunnan määrä on ollut selvässä kasvussa 2000-luvulla. ==Lähteet== ==Aiheesta muualla== *Dainik Bhaskar Group (dainikbhaskargroup.com) *Dainik Bhaskar (hindiksi) (bhaskar.com) Luokka:Intialaiset sanomalehdet
Onttonen

Onttonen on sukunimi, joka on muun muassa seuraavilla suomalaisilla henkilöillä: *Lotta Jurica o.s. Onttonen, näyttelijä ja vaatesuunnittelija *Markku Onttonen (1947–2004), käsikirjoittaja ja ohjaaja *Veikko Onttonen (1923–1996), kirjailija
Maalismaa (sukunimi)

Maalismaa on sukunimi, joka on muun muassa seuraavilla suomalaisilla henkilöillä: *Eriikka Maalismaa (1980–2024), viulisti *Manne Maalismaa, televisiokuuluttaja *Markku Maalismaa (s. 1955), näyttelijä *Pihla Maalismaa (s. 1991), näyttelijä, Markku Maalismaan tytär *Reeta Maalismaa, Radion sinfoniaorkesterin viulisti.
Luiz Feitosa

Luiz Feitosa on brasilialainen karateka. Hän voitti Kyokushinin Brasilian Openin kerran 1988. Feitosa saavutti menestystä kotimaassaan Brasiliassa voittamalla historian toisen Brasilian Openin, jossa käytiin Brasilian mestaruudesta. Hän voitti loppuottelussa Tadeu Silvan.Brazilian Open kyokushinresults.com Viitattu 22.9.2017 Feitosa eteni seuraavan kerran loppuotteluun 1990, jolloin hän saavutti hopeaa hävittyään Francisco Filholle. Feitosa voitti pronssia vuosina 1993 ja 1994 Brasilian Openissa, jolloin mestaruuden voitti molemmilla kerroilla Francisco Filho. Feitosa liittyi myöhemmin Kyokushinin IFK-liittoon.IFK Brazil Winter Camp 2016 ifk- kyokushin.com Viitattu 23.9.2017 ==Lähteet== Luokka:Brasilialaiset karatekat Luokka:Kyokushinin harjoittajat Luokka:Syntymävuosi puuttuu Luokka:Elävät henkilöt
Makeastevia

Makeastevia (Stevia rebaudiana) on asterikasvien heimoon kuuluva kasvi, josta saadaan makeutusaineena käytettyä steviaa. Makeastevia on monivuotinen pieni pensas, joka kasvaa vajaan metrin korkuiseksi. Lehtien pituus on 2-3 cm. Pienet, valkoiset, kellomaiset kukat kasvavat lähelle verson latvaa. Makeasteviaa kasvaa luonnonvaraisena Paraguayssa, mutta sitä viljellään myös esimerkiksi Uruguayssa, Brasiliassa, Israelissa, Thaimaassa ja Kiinassa. Guaranit ovat käyttäneet steviaa juomissaan 1500 vuoden ajan. Japanilaiset kehittivät menetelmän erottaa kasvista makeutusainetta 1970-luvulla. Länsimaissa siitä tuli suosittu 2000-luvun alussa. Euroopan unioni antoi myyntiluvan 2011. == Lähteet == == Aiheesta muualla == *ITIS: Stevia rebaudiana *United States Department of Agriculture (USDA): Stevia rebaudiana *Centre for Agriculture and Biosciences International (CABI): Stevia rebaudiana Luokka:Asterikasvit
SMS Arminius

SMS Arminius oli Preussin laivaston ensimmäinen ironcladmonitori. Alus kuului vuodesta 1867 alkaen Pohjois-Saksan liiton laivastoon ja edelleen vuodesta 1871 se kuului Saksan keisarikunnan laivastoon. == Suunnittelu == Alus oli Cowper Coles'n vuonna 1863 suunnittelema. Sen pituus vesirajassa oli 61,60 metriä ja kokonaispituus oli 63,21 metriä. Aluksen leveys oli 10,9 metriä ja sen syväys etuosassa oli 4,32 ja perässä 4,55 metriä. Aluksen suunnitelman mukainen uppouma oli normaalikuormalla 1 653 metristä tonnia ja taisteluun kuormattuna jopa 1 829 tonnia. Aluksen rautarakenteinen runko oli rakennettu perinteisesti kylkikaarten varaan ja siinä oli kahdeksan vesitiivistä osastoa.Gröner, Erich s. 1 === Propulsiojärjestelmä === Aluksen propulsiojärjestelmä koostui yhdestä Greenwichissä toimivan J. Penn & Sonsin 2-sylinterisestä höyrykoneesta ja saman valmistajana neljästä höyrykattilasta, jotka tuottivat 1,33 ilmakehän paineen. Aluksella oli vain yksi kattila- ja yksi konehuone. Koneisto pyöritti kaksilapaista potkuria, jonka halkaisija oli 3,96 metriä. Ohjattavuudesta huolehti yksi peräsintä. Aluksella oli myös 1,9 kW 55 V generaattori.Gröner, Erich s. 2 Alus oli lisäksi varustettu kuunaritakilalla, jonka purjepinta-ala oli 540 neliömetriä. === Aseistus === Aluksen alkuperäisenä aseistuksena oli neljä pronssista valettua rihlattua 72 naulan tykkiä. Tykit korvattiin vastaanoton jälkeen neljällä Kruppin valmistamalla 21 cm/19 tykillä, joiden korotuskulma oli 12 astetta ja kantama 2 800 metriä. Tykkeihin oli 332 ammusta. Vuonna 1881 aluksen aseistukseen lisättiin neljä konekivääriä ja keulaan vesirajan yläpuolelle 35 cm torpedoputki, johon aluksella oli kaksi torpedoa. Samalla yötoiminnan helpottamiseksi alukselle asennettiin kaksi 35 ampeerin valonheitintä. === Suoja === Aluksen suojana oli 229 millimetrin teakrunkoon kiinnitetty kankirautapanssari. Vesirajaan oli kiinnitetty keskeltä 114 millimetrin panssarivyö, joka kapeni päissä 76 millimetriin. ja tykkitornien seinän paksuus oli 406 millimetriä teakia ja sen päällä 114-119 millimetriä rautaa. Taistelunjohtotilojen suojana 114 millimetrin rautalevyt, joiden alla 229 millimetrin teaklaudat. == Valmistus == Alus tilattiin Samuda Borthersilta Lontoon Cubitt Townista ja sen köli laskettiin vuonna 1863. Alus laskettiin vesille 20. elokuuta 1864 ja se otettiin vartioaluksena palvelukseen 22. huhtikuuta 1865. Aluksen rahoituksesta vastasi osin vapaaehtoisryhmä. == Palvelus == Alus siirrettiin tekniseksi koululaivaksi vuonna 1872 ja se oli vuodesta 1881 alkaen muun muassa Kielin satamajäänmurtajana. Vuonna 1882 alus sijoitettiin SMS Blücherin emälaivaksi. Alus poistettiin alusluettelosta 2. maaliskuuta 1901 ja se myytiin 72 000 markalla. Alus romutettiin vuonna 1902 Hampurissa. == Lähteet == * * * === Viitteet === Luokka:Saksan keisarikunnan laivaston ironcladit Luokka:Pohjois-Saksan liitto Luokka:Preussi Luokka:Monitorit Luokka:Samuda Brothersin valmistamat alukset
Kodin Pellervo

Kodin Pellervo on suomalainen aikakauslehti. Lehteä mainostetaan koko perheen hyötylehtenä, ja sen kohderyhmä on yli 50-vuotiaat pariskunnat sekä 40-49-vuotiaat perheet, joissa asuu teini-ikäisiä. Lehden levikki on 42 119 (LT 2016). Lehden päätoimittaja on Anna Malk. Lehteä julkaisee ja kustantaa Pellervo-Media Oy, joka on Osuustoimintakeskus Pellervon osakkuusyhteisöOsuustoimintakeskus Pellervo. Lehden painosmäärä on 40 000. Lehteä julkaisee ja kustantaa Pellervo-Media Oy, joka on Osuustoimintakeskus Pellervon osakkuusyhteisö. Kodin Pellervon edeltäjänä oli vuoteen 1998 Pellervo-seuran julkaisema Pellervo, joka lehtiuudistuksen jälkeen eriytettiin vuonna 1999 kahdeksi lehdeksi: maataloutta käsitteleväksi Maatilan Pellervoksi ja yleisemmin kotia ja maaseutua käsitteleväksi Kodin Pellervoksi. == Lähteet == Luokka:Suomalaiset aikakauslehdet Luokka:Osuustoimintakeskus Pellervo
Amar Ujala

Amar Ujala () on Intiassa julkaistava hindinkielinen sanomalehti. Se luokiteltiin heinä-joulukuun 2016 levikkitutkimuksessa Intian 4. laajalevikkisimmäksi sanomalehdeksi. Lehden päivittäinen levikki oli tuolloin keskimäärin 2,962 miljoonaa. Vuoden 2015 levikin (2,935 milj.) perusteella lehti luokiteltiin levikltään maailman 8. suurimmaksi sanomalehdeksi. ==Lähteet== Luokka:Intialaiset sanomalehdet
Liisa Holmberg

Liisa Holmberg (s. 1960) on saamelainen kulttuurivaikuttaja. Hän on ollut Saamelaisalueen koulutuskeskuksen (SAKK) rehtori. Holmberg on koulutukseltaan kauppatieteen maisteri Vaasan yliopistosta. Hänet valittiin vuonna 2016 Arktisen yliopiston neuvoston puheenjohtajaksi. Hän toimi SAKK:ssa kolmekymmentä vuotta, ja rehtoriksi hänet valittiin 2008. Hän irtisanoutui syyskuussa 2017, mutta työsuhde kestää vuoden loppuun. Irtisanoutumisen jälkeen hän keskittyy elokuvatyöhön. Hän työskentelee kansainvälisessä saamelaiselokuvien elokuva-instituutissa ISFIssä. Tunnustuksia: * Ranskan kansallisen ansioritarikunnan ritari (Ranska, 2021) == Lähteet == == Aiheesta muualla == * Luokka:Saamelaiset henkilöt Luokka:Suomen oppilaitosten rehtorit‎ Luokka:Vuonna 1960 syntyneet Luokka:Elävät henkilöt
Jättitatar

Jättitatar eli sahalinintatar (Reynoutria sachalinensis, syn. Fallopia sachalinensis) on suuri, monivuotinen ruohovartinen kasvi, joka kuuluu jättitatarten (Reynoutria) sukuun. Se on peräisin Aasian ja Tyynenmeren alueelta (Hokkaidō, Honshū, Kuriilit ja Sahalin), mutta sitä on istutettu Yhdysvaltoihin ja Eurooppaan, missä se on haitallinen vieraslaji. Jättitattaren ja japanintattaren risteymää kutsutaan nimellä hörtsätatar (Reynoutria × bohemica). == Lähteet == == Aiheesta muualla == * Laji.fi: Sahalinintatar (Reynoutria sachalinensis) * Kasviatlas 2018: Sahalinintattaren (Reynoutria sachalinensis) levinneisyys Suomessa * Vieraslajit: Jättitatar (Fallopia sachalinensis) * Arboretum Mustila: Jättitatar (Fallopia sachalinensis) * Den virtuella floran: Jätteslide (Fallopia sachalinensis) * ITIS: Fallopia sachalinensis * Centre for Agriculture and Biosciences International (CABI): Fallopia sachalinensis (giant knotweed) Luokka:Jättitattaret
ST Format

ST Format oli brittiläinen Atari ST -tietokoneisiin ja ohjelmiin keskittynyt aikakauslehti. Lehteä julkaisi Future Publishing 1980-luvun lopulta 1990-luvulle. Lehti oli aluksi nimellä ST/Amiga Format kunnes se jaettiin kahtia Amiga Format- ja ST Format -lehdiksi. == Aiheesta muualla == * Fanisivusto * ST/Amiga Format Luokka:Brittiläiset aikakauslehdet Luokka:Brittiläiset videopelilehdet Luokka:Lakkautetut lehdet
Rakentaja (lehti)

Rakentaja on Rakennusliiton jäsenlehti. Lehti ilmestyy vuodesta 2020 alkaen 8 kertaa vuodessa, ja sen päätoimittaja on Johanna Hellsten. Vuosina 1925–1930 Rakentajaa julkaisi Suomen Rakennustyöväen Liitto. Suomen Rakennustyöläisten Liitto alkoi julkaista samannimistä lehteä vuonna 1948. == Lähteet == ==Aiheesta muualla== * Rakentaja-lehdet 1925–1930 (Kansalliskirjasto) Luokka:Suomalaiset ammattilehdet Luokka:Suomalaiset järjestölehdet
Future plc

Future plc (perustettu nimellä Future Publishing) on brittiläinen mediayhtiö, joka julkaisee aikakauslehtiä. Yhtiö on perustettu vuonna 1985 Somersetissä. Yhtiön perustaja Chris Anderson on perustanut myös Sapling Foundationin, joka nykyisin omistaa TEDin. Anderson myi yhtiön Pearsonille vuonna 1994 ja osti sen takaisin vuonna 1998. Yhtiön ensimmäinen lehti oli Amstrad Action. Yhtiö oli ensimmäinen, joka liitti ohjelmien lehden mukana tuleville kaseteille, joka mahdollisti hinnan ja levikin nostamisen. Yhtiö osti Imagine Publishingin vuonna 2016. Yhtiöllä on yli 50 lehteä ja sillä on tytäryhtiö Future US. == Lehtiä == Nykyisiä lehtiä ovat muun muassa: * Classic Rock * Edge * Linux User and Developer * Linux Format * Mac Format == Lähteet == Luokka:Lehtitalot Luokka:Brittiläiset kustantamot
Tee Itse

Tee Itse on Bonnier Publicationsin kustantama aikakauslehti, miehille suunnattu nikkarointi- ja remontointilehti. Sen alaotsikkona on ”sisustus, korjaukset, työkalut, tarvikkeet, uutuudet”. Lehti ilmestyy 18 kertaa vuodessa, ja sen levikki on 10 961 (LT 2013). Aiempi samanniminen lehti Tee itse oli Yhtyneiden Kuvalehtien kustantama, naisten käsityölehden Omin Käsin (1938–1972) seuraaja, joka ilmestyi vuoteen 1978 asti. == Lähteet == Luokka:Bonnier Luokka:suomalaiset aikakauslehdet
Chris Anderson (yrittäjä)

Chris Anderson (s. 1957) on yrittäjä, joka on perustanut Future Publishing lehtitalon, ja Sapling Foundationin, joka omistaa TEDin. Anderson syntyi syrjäisessä kylässä Pakistanissa ja valmistui Oxfordin yliopistosta. Anderson työskenteli Personal Computer Games lehdessä ja oli Zzap!64 -lehden päätoimittaja ennen Futuren perustamista ja sen ensimmäisen lehden Amstrad Actionin aloittamista. Anderson myi Futuren Pearsonille vuonna 1994 ja osti sen takaisin vuonna 1998. == Lähteet == Luokka:Brittiläiset yrittäjät Luokka:Vuonna 1957 syntyneet Luokka:Elävät henkilöt
Melqart

Melqart tai Milk-quart ("kaupungin kuningas") oli foinikialaisen Tyroksen pää- ja suojelusjumala, jota palvottiin myös Karthagossa. Melqart yhdistetään mereen ja purjehdukseen, ja hänet kuvataan kolikoissa ratsastamassa merihevosella. Myöhemmin häntä pidettiin myös auringonjumalana, ja hänet rinnastettiin myös Heraklekseen.Lurker 1987, s. 123 Nimellä Malku Melqart samaistettiin babylonialaiseen Nergaliin, kuoleman ja alamaailman jumalaan. Melqart kuvattiin yleensä parrakkaana hahmona, jolla oli korkea ja pyöreä päähine sekä lannevaate. Hän kantoi egyptiläistä elämän symbolia ankhia ja rei'itettyä kirvestä, kuoleman symbolia. Herodotoksen kuvauksen mukaan Melqartin – Herodotos kutsuu jumalaa kreikkalaisittain Heraklekseksi – Tyroksen pyhäkössä pidettiin vuosittain talvi- ja kevätjuhlat, ja pyhäkön uskotaan olleen Jerusalemin Salomon temppelin esikuva. == Lähteet == * Lurker, Manfred: A Dictionary of Gods and Goddesses, Devils and Demons. Routledge & Kegan Paul, 1987. ISBN 0-203-67189-9 === Viitteet === == Aiheesta muualla == Luokka:Länsiseemiläiset jumalat Luokka:Auringon jumalat
National Geographic Suomi

National Geographic Suomi oli Bonnier Publicationsin kustantama tiedeaiheinen aikakauslehti. Lehden levikki oli 10 225 (LT 2013), ja sen lukijat olivat tyypillisesti korkeasti koulutettuja ja hyvätuloisia. Lehti oli suomenkielinen käännös alkuperäisestä National Geographic -lehdestä. National Geographicin suomenkielinen versio alkoi ilmestyä 25.1.2001. Bonnier ilmeisesti lopetti lehden julkaisun vuoden 2020 aikana. == Lähteet == Luokka:Suomalaiset aikakauslehdet
Petra Magga-Vars

Petra Biret Magga-Vars on Saamelaisen lastenkulttuurikeskus Mánnun toiminnanjohtaja, joka asuu Vuotson saamelaiskylässä Sodankylässä. Hän on ollut Saamelaiskäräjien hallituksessa, Suomen saamelaiskäräjien jäsen ja Saamelaisen parlamentaarisen neuvoston varajäsen. == Lähteet == == Aiheesta muualla == *Sajoksessa vierekkäin "feikkitakki" ja oikea saamenpuku (26.6.2014) (yle.fi) *Pohjoissaamelainen joiku eli luohti - Vuotson tyyli (kansanmusiikkikansantanssi.fi) Luokka:Saamelaiset henkilöt Luokka:Syntymävuosi puuttuu Luokka:Elävät henkilöt
Eshmun

Eshmun tai Ešmun oli foinikialainen parantamisen jumala, jota palvottiin laajalti Välimeren alueella, muun muassa Kyproksella, Sardiniassa ja Karthagossa. Eshmun kuvattiin komeaksi nuorukaiseksi ja hänet yhdistettiin Melqartiin.Lurker 1987, s. 60 == Lähteet == * Manfred Lurker: A Dictionary of Gods and Goddesses, Devils and Demons. Routledge & Kegan Paul, 1987. ISBN 0-203-67189-9 === Viitteet === Luokka:Länsiseemiläiset jumalat
Itämaan tietäjä

Itämaan tietäjä on Turmion Kätilöiden kappale ja joulusingle, joka julkaistiin 16. joulukuuta 2017 yhdessä "Surutulitus"-kappaleen kanssa. Sen aiheena on joulupukki. Kappaletta ei julkaistu "Surutulituksen" tavoin Dance Panique -albumilla.iTunes: Turmion Kätilöt – Itämaan tietäjä Kappale nousi Suomen virallisen latauslistan sijalle 25. == Lähteet == Luokka:Vuoden 2016 kappaleet Luokka:Turmion Kätilöiden kappaleet Luokka:Suomalaiset joululaulut
The Dark Element

__NOTOC__ The Dark Element on laulaja Anette Olzonin ja kitaristi- laulunkirjoittaja-tuottaja Jani Liimataisen perustama musiikkiprojekti. Kaksikon yhteistyö on kummunnut italialaisen Frontiers Musicin johtajan Serafino Peruginon ideasta, ja levytyssopimus yhtiön kanssa julkistettiin syyskuussa 2016. The Dark Elementin samanniminen esikoisalbumi ilmestyi 10. marraskuuta 2017. Kokoonpanoon kuuluvat myös Liimataisen Cain’s Offering -yhtyetoverit basisti Jonas Kuhlberg ja rumpali Jani Hurula. Yhtye esiintyi yleisölle ensimmäisen kerran Sweden Rock Festivalissa Ruotsissa kesäkuussa 2018. == Jäsenet == * Anette Olzon – laulu * Jani Liimatainen – kitara, koskettimet, ohjelmointi * Jonas Kuhlberg – bassokitara * Rolf Pilve – rummut * Juha Mäenpää – koskettimet (live) === Entiset jäsenet === * Jani Hurula – rummut == Julkaisut == Albumit * The Dark Element (2017, Frontiers) * Songs the Night Sings (2019, Frontiers) Singlet * ”The Dark Element” (2017, Frontiers) * ”My Sweet Mystery” (2017, Frontiers) * ”Here’s to You” (2017, Frontiers) * ”Dead to Me” (2017, Frontiers) * ”Songs the Night Sings” (2019) * ”The Pallbearer Walks Alone” (2019) * ”Not Your Monster” (2019) Musiikkivideot * ”My Sweet Mystery” (2017, Frontiers) * ”The Ghost and the Reaper” (2017, Frontiers) == Lähteet == == Aiheesta muualla == * The Dark Elementin Facebook- sivu * The Dark Element -soittolista Frontiers Musicin YouTube-kanavalla Luokka:2010-luvun yhtyeet ja sooloartistit Luokka:Ruotsalaiset metalliyhtyeet Luokka:Suomalaiset metalliyhtyeet
Surutulitus

Surutulitus on Turmion Kätilöiden kappale ja ensimmäinen single yhtyeen vuoden 2017 studioalbumilta Dance Panique. Se kertoo rakkaudesta ja rakastelemisen vaikeudesta. Kappale debytoi Suomen virallisen latauslistan sijalla 18. Kappaleesta julkaistiin karaokehenkinen lyriikkavideo. == Lähteet == Luokka:Vuoden 2016 kappaleet Luokka:Turmion Kätilöiden kappaleet
Kiitos 2004–2014

Kiitos 2004–2014 on Turmion Kätilöiden live-DVD, joka julkaistiin 12. joulukuuta 2014. Se kuvattiin syyskuussa 2014 Helsingin The Circuksessa. Julkaisun sisältöön ovat vaikuttaneet yhtyeen kannattajat, joilta kysyttiin ennen keikan taltiointia mitä kappaleita DVD:llä tulisi julkaista. Sen ensimmäisenä maistiaisena julkaistiin kappale ”Hades”, jota ei ole aiemmin julkaistu singlenä eikä siitä kuvattu musiikkivideota.YouTube: Turmion Kätilöt - Hades Kiitos 2004-2014 DVD DVD nousi Suomen virallisen listan ensimmäiselle sijalle, ja pysyi listalla yhteensä 12 viikkoa. == Kappaleet == #Vuosi 2014 #Verta ja lihaa #Mistä veri pakenee #Grand Ball #Nimi kivessä #Tirehtööri #Rehtori #Pirun nyrkki #Usch #Sika #Jalopiina #Pyhä maa #Hades #Teurastaja #Minä määrään #Suolainen kapteeni #Vedetäänkö vai ei == Lähteet == == Aiheesta muualla == * Kiitos 2004–2014 discogs.com -sivustolla Luokka:Turmion Kätilöt Luokka:Vuoden 2014 konserttitallenteet Luokka:Musiikki-DVD:t Luokka:Konserttielokuvat